



Procesul verbal al ședinței din data de 31.12.2015



Ședința a fost condusă de Manager General, Dr. Grasu Alis. 

În deschiderea ședinței s-a făcut prezența medicilor sefi de microstaţii.

Dr. Grasu Alis a anunțat că au venit noile echipamente de protecţie acordate in baza Ordinului MS nr. 1479-2010. Toţi şefii de microstaţii vor monitoriza ca angajaţii să îşi ridice echipamentele. 

S-a distribuit o notă de serviciu prin care se cere ca toate materialele sanitare achiziționate să se regăsească pe ambulanţă. De exemplu: centuri pentru persoane agitate, pungi vomă, pungi urină, pansament hemostatic, şerveţele dezinfectante etc.

A fost facută prezentarea unui guler cervical special care se folosește în traumatismul de coloană cervicală. De asemenea a fost prezentat un tip de șervețele dezinfectante pentru suprafeţe. Șervețelele pot dezinfecta orice instrumentar medical. S-a mai prezentat o cremă antibacteriană care poate fi folosită de personalul operativ după dezinfectarea mâinilor.

Dr. Grasu Alis i-a mulțumit doctorului Stoicescu Dan pentru activitatea depusă ca șef de microstație la microstația Săftica precum și pentru activitatea depusă de decenii ca medic la Serviciul de Ambulanță București-Ilfov. La microstația Săftica a fost numit medic coordonator dr. Niculescu Gheorghe, care are în subordine microstaţiile Buftea şi Snagov. De asemenea la microstaţia Săftica vor veni doi medici cu specializarea medicină de urgenţă şi împreună cu un echipaj C2 din Staţia Centrală, tura a 3-a, vor asigura personalul necesar desfăşurării activităţii pe ambulanţa tip C2 de la microstaţia menţionată.

S-au abordat problemele administrative ale microstațiilor: dotări, reparaţii, stocuri de materiale şi medicamente, pregătire profesională etc.

Managerul general a facut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegi, cât şi mai ales, faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.
În finalul ședinței caietele de control de la microstații au fost vizate de managerul general.
